LEZZAYER TAMANAƔT – Tirebbuyaɛ timenza n temɣunt tamezwarut Mobilis n tcirḍaṛt, ilmeẓyen inaddalen n Belwezdad (CRB) akk d wemtawa anaddal n Ṣṭif (ESS), ad ɛeṛḍent amek ur xettṛent ara akken ad ḥadrent ɣef yigmaḍ yelhan ay la xeddment snat n teɣlamin-agi, ad urarent deg umalas-agi akk d yilmeẓyen inaddalen n Sawṛa (JSS) akk d tulambikt n Mdiyet, ma d tiɣlamin n USM El-Harrach d USM Blida mazal ad tnadint ɣet rbaḥ-nsent amezwaru aseggas-agi, almend n wass wis seddis ara yilin ass n laxmis, ljemɛa d ssebt.
Lmuludya n Wahṛan (MCO) (yellan d tis semmus deg usetrer s 8 n tneqḍatin), yellan temɛadal deg wakal-ines akk d teɣlamt n USMBA (Bel Abbes), ad temlil dduṛt-agi taɣlamt n El Harrach di Lezzayer tamanaɣt (yettwasettfen deg wadeg wis 16 s yiwet n tneqqiḍt) deg yiwet n temlilit tawaɛṛant.
kab_Latn kab_Latn